Baillonius
Baillonius je rod ptica unutar porodice tukana. Postoje dvojbe glede klasifikacije jedine vrste u rodu, Baillonius bailloni, jedna skupina znanstvenika smatra da ta vrsta pripada navedenom rodu Baillonius, dok Kimura et al. (2004.) smatraju da ona pripada rodu Pteroglossus.

Nastanjuje atlantske šume na sjeveroistoku Argentine, jugoistoku Brazila, i istoku Paragvaja.

Znanstveno ime dobila je u čast francuskog prirodoslovca Louisa Antoinea Françoisa Baillona.

Opis
Baillonius bailloni je tukan relativno dugog repa i ukupne dužine od 35 do 40 cm. Jedini je u skupini tukana s perjem žute boje. Stražnji dio tijela i rep su mu tamniji, sivo maslinaste boje. Stražnjica, predio oko očiju i bazalna polovica inače zelenkastog kljuna su crvene boje. Očna šarenica je blijedožuta.

Zaštita
Vrsta je u opasnosti zbog gubitka staništa i trenutno je BirdLife International klasificira kao vrstu sa smanjenim rizikom (eng. Near Threatened). Nastanjuje više zaštičenih područja kao Nacionalni park Itatiaia i Parque Estadual Intervales, oba u jugoistočnom Brazilu.

Izvori

Vanjske poveznice 
Baillonius na Animal Diversity Web, pristupljeno 1. februara 2015.

Djetlovke